શીર્ષક: જો બાઇડન અને કમલા હેરિસની શપથવિધિમાં શું-શું થશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
તારીખ 20મી જાન્યુઆરીએ યોજાનારા કાર્યક્રમમાં બાઇડન ઉપરાંત ઉપ-રાષ્ટ્રપ્રમુખ તરીકે ચૂંટાયેલાં કમલા હેરિસ પણ પદભારના શપથ લેશે.

કોવિડ-19ને કારણે શપથસમારંભમાં કેટલાક ફેરફાર કરવામાં આવ્યા છે. મહેમાનોની યાદી ટૂંકાવી દેવાઈ છે અને સુરક્ષાની ચાંપતી વ્યવસ્થા ગોઠવવામાં આવી છે.

જાણો શપથવિધિ સમારંભ, સ્થળ તથા તેના વિશે બીજી રસપ્રદ માહિતી.

ઇનૉગ્યુરેશન શું છે ?

'ઇનૉગ્યુરેશન'એ એક સત્તાવાર કાર્યક્રમ છે, જેની પૂર્ણાહુતિની સાથે રાષ્ટ્રપ્રમુખના કાર્યકાળની ઔપચારિક શરૂઆત થાય છે. આ કાર્યક્રમ વૉશિંગ્ટન ડી.સી. ખાતે યોજાય છે.

કાર્યક્રમના એકમાત્ર જરૂરિયાતના ભાગરૂપે રાષ્ટ્રપ્રમુખે હોદ્દા અને પદની શપથ લે છે. 

શપથમાં નવનિર્વાચિત રાષ્ટ્રપ્રમુખ કહે છે, "હું પૂર્ણ નિષ્ઠા સાથે શપથ લઉં છું કે મારી પૂરી ઇમાનદારી સાથે અમેરિકાના રાષ્ટ્રપ્રમુખપદની જવાબદારી નિભાવીશ. હું પૂર્ણ ક્ષમતા સાથે અમેરિકાના બંધારણનાં સંરક્ષણ, સુરક્ષા અને બચાવ કરીશ."

બાઇડન આ શબ્દ ઉચારશે એ સાથે જ અમેરિકાના 46મા રાષ્ટ્રપ્રમુખ બનશે અને ઇનૉગ્યુરેશન પણ પૂર્ણ થઈ જશે. શપથવિધિની સાથે કમલા હેરિસ પણ ઉપ-રાષ્ટ્રપ્રમુખ બની જશે. સામાન્ય રીતે નવનિર્વાચિત રાષ્ટ્રપ્રમુખ કરતાં પહેલાં નવનિર્વાચિત ઉપ-રાષ્ટ્રપ્રમુખને શપથ અપાવવામાં આવે છે.  

બાઇડનનું ઇનૉગ્યુરેશન ક્યારે?

અમેરિકાના બંધારણ મુજબ, તા. 20મી જાન્યુઆરીનો દિવસ ઇનૉગ્યુરેશન માટે નિર્ધારિત છે.

ભાષણની શરૂઆત મોટા ભાગે સ્થાનિક સમય મુજબ સવારે 11.30 કલાકે થાય છે. આથી જો બાઇડન તથા કમલા હેરિસની શપથવિધિ બપોરે બાર વાગ્યા આજુબાજુ યોજાશે.

આ કાર્યક્રમ પછી જો બાઇડન વ્હાઇટ-હાઉસ જશે અને આગામી ચાર વર્ષ સુધી ત્યાં નિવાસ કરશે.

અહીંની ઓવલ ઓફિસમાંથી તેઓ વહીવટ સંભાળશે. ફર્સ્ટ ફૅમિલી વ્હાઇટ-હાઉસમાં જરૂર મુજબ ફેરફાર કરાવશે, જ્યારે રાષ્ટ્રપ્રમુખ ઓવલ ઑફિસના રાચરચીલામાં ફેરફાર કરાવતા હોય છે.

ચાંપતો સુરક્ષા બંદોબસ્ત

રાષ્ટ્રપ્રમુખના પદ માટે યોજાતા ઇનૉગ્યુરેશન કાર્યક્રમ દરમિયાન સુરક્ષાનો ચાંપતો બંદોબસ્ત ગોઠવવામાં આવે છે. તા. છઠ્ઠી જાન્યુઆરીએ હુલ્લડખોરો કૅપિટલ હિલમાં પ્રવેશી ગયા હતા, જેના કારણે આ વખતે વધુ ચાંપતી સુરક્ષાવ્યવસ્થા ગોઠવવામાં આવશે.

આ કાર્યક્રમ દરમિયાન નૅશનલ ગાર્ડના 10 હજાર સૈનિકને તહેનાત કરવામાં આવશે અને જરૂર પડ્યે વધુ પાંચ હજાર સૈનિકની તહેનાતી થઈ શકે તેવી ગોઠવણ કરવામાં આવી છે.

ડોનાલ્ડ ટ્રમ્પની શપથવિધિ સમયે આઠ હજાર સૈનિક તહેનાત કરવામાં આવ્યા...